_:n249b3aa53e1d4bc0889f029176a72592xb0
<http://schema.org/articleBody>
" Нов проект за ремонт на площадното пространство пред НДК /площад &quot;България&quot;/подготвят от Столична община. Предвиденo е изграждане на нова хидроизолация на плoщада който трябва да приключи до май 2016 г. Това каза Мария Бояджийска, зам.-кмет на Столична община, при проверка на изпълнението на ремонта при НДК. Редица проблеми с хидроизолациите на обекта са установени по време на ремонта на пространството около НДК. Те са вследствие на тяхното компрометиране при влизане на тежки машини, коментира още тя. &quot;В тази връзка площадното пространство пред НДК беше отложено за изпълнение и в момента се подготвя цялостен нов проект, тъй като само с частичен ремонт на настилките няма да можем да коригираме установените дефекти в хидроизолациите&quot;, уточни тя. Очаква се проектът да бъде изпълнен до края на месец май 2016 г. Трябва да бъде направена изцяло нова хидроизолация, както и изцяло нова настилка от гранит. Бояджийска добави, че новият проект трябва да бъде готов до средата на ноември, след което да се уточни и неговата цена, предава агенция &quot;Фокус&quot;. По думите на Бояджийска, все още е трудно да се определи стойността на проекта, защото зависи от материалите, заложени от проектантите, а финансирането ще е от бюджета на общината. &quot;Предстои отделна обществена поръчка за избор на изпълнител. Ние преценихме, че не е редно да правим частичен ремонт, при условие, че цялата хидроизолация води след себе си проблеми и течове в подлеза на НДК, които са опасни за конструкцията му.”"
<https://www.economic.bg/bg/a/view/gotvyat-nov-proekt-za-remont-okolo-ndk-48729>